ການ​ປ່ອຍ​ຕົວ​ ພວກນັກຂ່າວ ຊາວມຽນມາ ມີ​ຂຶ້ນ ພ້ອມດ້ວຍ​ການ​ເຕືອນ
​ກໍ​ລະ​ນີ​ຂອງ​ການ​ຕິດ​ຄຸກ​ ຂອງ​ພວກ​ນັກ​ຂ່າວ​ຣອຍ​ເຕີ​ ໃນ​ມຽນ​ມາ ແມ່ນເປັນ​ພຽງ​ນຶ່ງ ​ໃນ​ຈຳ​ນວນ​ວິ​ທີການ​ໂຈມ​ຕີ ແລະຂົ່ມ​ຂູ່ເທົ່າ​ນັ້ນ ທີ່ເອົາ​ມາ​ໃຊ້ ນັບ​ມື້​ນັບ​ຫລາຍ​ຂຶ້ນ​ ຕໍ່​​ພວກ​ນັກ​ຂ່າວ.
ມຽນມາ ໄດ້ປ່ອຍຕົວພວກນັກຂ່າວ 2 ຄົນ ໃນວັນອັງຄານວານນີ້ ຊຶ່ງ ມີຂຶ້ນແບບບໍ່ໜ້າ ເຊື່ອ ແລະໜ້າຍິນດີສຳລັບຄອບຄົວ ແລະພວກທີ່ສະໜັບສະໜຸນເຂົາເຈົ້າ, ແຕ່ວ່າ ພວກທີ່ສະໜັບສະໜຸນເສລີພາບໃນການສື່ຂ່າວ ບໍ່ເຊື່ອວ່າການກະທຳດັ່ງກ່າວ ແມ່ນໝາຍຄວາມວ່າ ໄດ້ມີການປ່ຽນແປງທີ່ແທ້ຈິງເກີດຂຶ້ນຢູ່ໃນປະເທດແຫ່ງນັ້ນ ນັກຂ່າວທັງສອງຄົນໄດ້ຮັບການນິລະໂທດກຳ ຫຼັງຈາກໄດ້ຕິດຄຸກມາເປັນເວລາ ຫຼາຍກວ່າ 500 ມື້ ຍ້ອນໄດ້ໄປເອົາຂ່າວກ່ຽວກັບການປະຫັດປະຫານຂອງລັດຖະບານ ຕໍ່ຊາວມຸສລິມໂຣຮິງຢາ ໄບຣອັນ ແພນເດັນ ມີລາຍງານເພີ້ມຕື່ມກ່ຽວກັບເລື້ອງນີ້ ຊຶ່ງວັນນະສອນ ຈະນຳມາສະເໜີທ່ານ ໃນອັນດັບຕໍ່ໄປ ພວກນັກຂ່າວຂອງອົງການຂ່າວຣອຍເຕີຣ໌ ທ່ານວາ ໂລນ ແລະ ທ່ານໂຈ ຊໍ ອູ ໂອບກອດ ຄອບຄົວຂອງພວກເຂົາເຈົ້າ ຫຼັງຈາກໄດ້ຖືກປ່ອຍຕົວໃນວັນອັງຄານວານນີ້ ບັນດາ ເພື່ອນຮ່ວມງານຂອງເຂົາເຈົ້າ ຢູ່ທີ່ອົງການຂ່າວຣອຍເຕີຣ໌ ກໍພາກັບຊົມຊື່ນຍິນດີກັບຂ່າວ ທີ່ໄດ້ຄອງຄອຍຖ້າໄດ້ຍິນມາ ແຕ່ດົນນັ້ນ ທ່ານ Steve Adler ຫົວໜ້າບັນນາທິການຂອງອົງການຂ່າວຣອຍເຕີຣ໌ ກ່າວວ່າ ນັກຂ່າວຂອງອົງການຂ່າວຣອຍເຕີຣ໌ສອງຄົນດັ່ງກ່າວແມ່ນຖືກຕິດຄຸກຍ້ອນຖືກກ່າວຫາ ວ່າໄດ້ລະເມີດກົດໝາຍກ່ຽວກັບຄວາມລັບຂອງປະເທດ, ຊຶ່ງເປັນການກ່າວຫາ ທີ່ເຊື່ອ ກັນຢ່າງກວ້າງຂວາງວ່າ ເປັນເລື້ອງເສກສັນປັ້ນແຕ່ງຂຶ້ນມາ ແລະຖືກໃຊ້ເພື່ອລົງໂທດ ພວກກ່ຽວທີ່ໄດ້ລາຍງານກ່ຽວກັບການສັງຫານຊາວມຸສລິມ ໂຣຮິງຢາ ໂດຍກອງກຳລັງ ຮັກສາຄວາມສະຫງົບຂອງມຽນມາ ໃນປີ 2017 ທ່ານ Phil Robertson ຈາກອົງການສິ້ງຊອມສິດທິມະນຸດ Human Rights Watch ກ່າວວ່າ: ການກົດດັນຈາກປະເທດຕາເວັນຕົກທີ່ມີປະຊາທິປະໄຕ ແລະກຸ່ມສະໜັບສະໜຸນ ເຂົາເຈົ້າ ອາດຈະໄດ້ຊ່ອຍຮັບປະກັນເຮັດໃຫ້ມີການປ່ອຍຕົວຂອງພວກກ່ຽວ, ພ້ອມທັງ ພວກນັກໂທດຫຼາຍພັນຄົນ ຊຶ່ງເປັນສ່ວນນຶ່ງຂອງປະເພນີການນິລະໂທດກຳ ປະຈຳປີ ກ່າວວ່າ ແຕ່ວ່າ ການປ່ອຍຕົວຂອງພວກນັກຂ່າວດັ່ງກ່າວກໍມີຂຶ້ນພ້ອມກັບການເຕືອນຕໍ່ພວກ ນັກຂ່າວທັງຫຼາຍທີ່ເຮັດວຽກເກັບກຳຂ່າວຢູ່ໃນສະພາບທີ່ຈຳກັດການສື່ຂ່າວໃນລະດັບ ສູງແຫ່ງນັ້ນ ທ່ານ Daniel Bastard ນັກຂ່າວຈາກອົງການຂ່າວທີ່ໄຮ້ພົມແດນ ຫຼື Reporters ກໍລະນີຂອງການຕິດຄຸກຂອງພວກນັກຂ່າວຣອຍເຕີຣ໌ ໃນມຽນມາ ແມ່ນເປັນພຽງນຶ່ງໃນ ຈຳນວນວິທີການໂຈມຕີ ແລະຂົ່ມຂູ່ເທົ່ານັ້ນ ທີ່ເອົາມາໃຊ້ນັບມື້ນັບຫລາຍຂຶ້ນ ຕໍ່ພວກ ນັກຂ່າວ ນັກຂ່າວ Susan Repucci ຈາກອົງການຂ່າວ Freedom House ກ່າວວ່າ ອົງການສະຫະປະຊາຊາດ ກ່າວວ່າ ການນິລະໂທດກຳນີ້ ບໍ່ໄດ້ໝາຍເຖິງຄວາມຄືບໜ້າ ທີ່ສຳຄັນໃນເລື້ອງສິດໃນການປາກເວົ້າໃນມຽນມາເລີຍ ຊຶ່ງເປັນປະເທດທີ່ກຳລັງຂ້າມ ຜ່ານຈາກການມີລັດຖະບານທາງທະຫານ ໄປສູ່ການປົກຄອງ ການມີລັດຖະບານທີ່ນຳພາໂດຍພົນລະເຮືອນ